Diari Oficial de la Generalitat Valenciana


Sumari del DOGV 5528, del 06-06-2007 (2007/7373)

RESOLUCIÓ de 10 de maig de 2007, de la Direcció General d'Arquitectura, per la qual es renova el reconeixement del distintiu de qualitat de producte Marca CV per a blocs de formigó amb la referència 0701P02/07.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5528

Data del DOGV
:   06-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7373


Data del document
:   10-05-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * formigó
    * indústria de la construcció

RESOLUCIÓ de 10 de maig de 2007, de la Direcció General d'Arquitectura, per la qual es renova el reconeixement del distintiu de qualitat de producte Marca CV per a blocs de formigó amb la referència 0701P02/07. [2007/7373]  
El distintiu de qualitat marca CV per a blocs de formigó va ser renovat per Resolució de 10 de maig de 2006, del director general d'Arquitectura amb la referència 07001P02/06  
Ramón Congost Vallés, en nom i representació d'AIDICO, entitat de certificació, ha sol·licitat novament la renovació del reconeixement de la marca CV per a blocs de formigó, de conformitat amb l'Orde de 26 d'octubre de 1998, del conseller d'Obres Públiques, Urbanisme i Transports.  
L'expedient per a la renovació del reconeixement de la marca CV per a blocs de formigó s'ha tramitat de conformitat amb l'anterior orde i el Decret 164/1998, de 6 d'octubre, del Govern Valencià, i hi consta que s'han complit tots els requisits reglamentats.  
En virtut d'això, i a proposta de la Divisió de Qualitat en l'Edificació, esta Direcció General resol:  
Primer  
Renovar el reconeixement del distintiu de qualitat que atorga AIDICO, entitat de certificació, amb seu en el Parc Tecnològic, avinguda de Benjamin Franklin, 17 de Paterna (València), denominat marca CV per a blocs de formigó, amb la referència 0701P02/07. El producte se certifica segons les especificacions de les normes UNE EN 771-3:2004 i UNE EN 771-3:2004/A1:2005 part 3 per a les categories I i II i els distints usos d'este producte, que empara les característiques següents: dimensions, configuració, resistència a compressió, estabilitat dimensional, resistència a l'adherència a tallant, reacció al foc, absorció d'aigua, permeabilitat al vapor d'aigua, aïllament acústic contra el soroll aeri, aïllament acústic per densitat i configuració, resistència tèrmica.  
Segon  
L'abast del reconeixement de la marca CV per a blocs de formigó és el que indica el Decret 107/1991, de 10 de juny, del Consell de la Generalitat Valenciana, i l'Orde de 30 de setembre de 1991, del conseller d'Obres Públiques, Urbanisme i Transports, per la qual s'aprova el LC-91. En particular, no serà obligatòria la justificació de la recepció de blocs de formigó per mitjà d'assaig en el cas que disposen de la marca CV per a blocs de formigó.  
Tercer  
La validesa de reconeixement renovat del distintiu marca CV per a blocs de formigó serà pel període d'un any natural comptador a partir de la data de la present resolució i queda supeditat al compliment de les condicions establides en el Decret 164/1998, de 6 d'octubre, i l'Orde de 26 d'octubre, del conseller d'Obres Públiques, Urbanisme i Transports. El reconeixement podrà prorrogar-se per igual període totes les vegades que ho sol·licite l'entitat de certificació.  
Quart  
Qualsevol variació en les condicions que serviren de base per al reconeixement del distintiu marca CV per a blocs de formigó, haurà de ser comunicada a esta Direcció General en el moment en què es produïsca.  
Contra esta resolució, que no posa fi a la via administrativa, es pot interposar recurs d'alçada davant del secretari autonòmic d'Infraestructures, en el termini d'un mes, comptador des de la seua notificació, d'acord amb el que establix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.  
La present resolució es publicarà en el Diari Oficial de la Comunitat Valenciana, perquè se'n prenga coneixement.  
València, 10 de maig de 2007.- La directora general d'Arquitectura: Mar Martínez Aparicio.